Navarra Suma talde parlamentarioari atxikita dagoen foru parlamentari Cristina Ibarrola Guillén andreak honako idatzizko galdera hau aurkeztu du (10-22/PES-00229):

SODENA, Albyn eta CENen artean maskarak erosteko hitzarmenaren esparruan:

1. ***Sodenak Albyni aurreratutako diru kopuru zehatza***
2. ***Aurrerapen horretatik Albynek Sodenari itzulitako diru kopuru zehatza***

Sodenak bi milioi euroko zubi-kredituko lerro bat eman zuen Albyn Medicalek enpresa, mikroenpresa eta langile-autonomoak norbera babesteko ekipamenduez hornitzeko erosketa-bidean egindako eskarien aldez aurretiko ordainketa finantzatzeko; horietatik, 210.000,34 euro berreskuratu ziren. 34 euro utzi dira kontuan, diru gabe gera ez dadin.

1. ***Hitzarmen horretan Albynek komisio gisa kobratutako zenbateko zehatza.***

Sodena, CEN eta Albyn Medicalen artean sinatutako hitzarmenean ez da komisiorik aipatzen.

ETEentzat, mikroETEentzat eta langile autonomoentzat norbera babesteko ekipamenduak erosteko abian jarritako operazioan, hornitzaileari ordaindu beharreko erosketa-prezioaren kostu gehigarriak, hainbat kontzepturengatik, CENek zehaztutako banaketa-puntuetan materiala jartzeagatik, ez dira finantzatzen Sodenaren zubi-kredituko lerrotik. Kostu gehigarri horiek norbera babesteko ekipamenduez hornitzeko erosketa-bidearen erabiltzaileendako materialaren salmenta-prezioan soilik jasanarazten dira. Sodenaren laguntzarekin hornitzaileari ordaindutako prezioa finantzatzen da, Albyn Medicalek Norbera babesteko ekipamenduak erosteko eragiketari dagokionez.

Hitzarmen horretan Albynek lortutako marjina jakiteko, salmenten guztizko kostuen azterketa bat egin behar da.

Alde horretatik, espedientean jasotako agirien arabera, Albynek salmenta-prezioan egindako salmenten guztizkoa 669.165 euro da (BEZa kanpo). Salmenta horien guztizkoaz bezainbatean, Hornitzailearendako erosketa-prezioa 636.042 euro da (BEZa kanpo). Kopuru baten eta bestearen arteko aldea 33.123 eurokoa da, eta horri garraio-kostuak eta Albynek bere gain hartutako beste kontzeptu batzuk kendu behar zaizkio, 31.564 eurokoak. Beraz, Albynek bide horretan egindako eragiketen marjina 1.559 euro da; hau da, eskuragarri dauden agirien arabera, egindako salmenten % 0,2 inguru.

Hori guztia jakinarazten dizut, Nafarroako Parlamentuko Erregelamenduaren 194. artikuluak xedatua betez.

Iruñean, 2022ko urriaren 4an.

Garapen Ekonomiko eta Enpresarialeko kontseilaria: Mikel Irujo Amezaga